สวัสดีค่ะ ฉันมีเรื่องจะปรึกษา หนูเคยฉีดยาคุมแบบ3เดือน เข็มแรกหลังจากนั้นก้ไม่ฉีดอีกเลย นัดอีกทีเดือน ส.ค61 หลังจากนั้นก้ไม่ได้ไป ฉันต้องการมีลูก เลยอยากจะถามว่า ต้องรอเมื่อไรปจดจะมาปกติ ฉันอยากมีลูก ยุกับแฟนมา10เดือนปล่อยให้ท้องก้ไม่ท้องสักที
สวัสดีค่ะ หลังหยุดฉีดยาคุมกำเนิดชนิดที่ฉีดทุก 3 เดือน การทำงานของรังไข่และโอกาสในการตั้งครรภ์ก็จะกลับมาภายในเวลาประมาณ 4-10 เดือน หรือในบางรายอาจนานเป็นปีก็ได้ดังนั้น จึงอาจรอต่อไปอีกซักระยะค่ะ แต่หากได้มีเพศสัมพันธ์อย่างสม่ำเสมอมานานเกิน 1 ปี นับตั้งแต่หยุดฉีดยาคุมไปแล้ว ยังไม่สามารถตั้งครรภ์ได้ ก็จะถือว่ามีภาวะมีบุตรยาก แนะนำควรไปพบสูติ-นรีแพทย์เพื่อหาสาเหตุค่ะ และหากยังไม่เคยตั้งครรภ์มาก่อนเลย ฝ่ายชายก็ควรไปรับการตรวจด้วยเช่นกัน เพราะอาจมีสาเหตุมาจากฝ่ายชายได้ เช่น ปริมาณอสุจิน้อยหรือไม่แข็งแรง เป็นต้น